Taman Ismail Marzuki

Pusat Kesenian Jakarta Taman Ismail Marzuki kang populèr ingaran Taman Ismail Marzuki (TIM) dumunung ing dalan Cikini Raya 73, Jakarta Pusat, minangka sawijining punjer kesenian lan kabudayan. Ing papan iki dumunung Institut Kesenian Jakarta lan Planètarium Jakarta. Kajaba iku, TIM uga duwé enem téater modhèren, balai pameran, gladri, gedhong arsip, dan biyoskup.

Acara-acara kagunan lan budaya dianakaké kanthi rutin ing punjer kesenian iki, kalebu pamentasan drama, jogèd, wayang, musik, pamacan gurit, pamèran lukisan lan tontonan filem. Manéka jinis kesenian tradhisional lan kontèmporèr, kang wujud tradhisi asli Indonésia lan saka mancanegara uga bisa tinemu ing panggonan iki.

Jeneng punjer kesenian iki dijupuk saka jeneng kang ngréka lagu misuwur Indonésia, Ismail Marzuki.

 Sajarah 
PKJ – TIM dumunung ing Dalan Cikini Raya 73, Jakarta Pusat. Diresmèkaké déning Gubernur Pamaréntah Dhaérah Provinsi DKI Jakarta Jenderal Marinir Ali Sadikin, tanggal 10 Novèmber 1968. Jeneng TIM njupuk saka asama Ismail Marzuki (1914 – 1957), komponis pejuang kelairan Batawi (Jakartah) kang wis ngripta punjul 200 lagu antarané wujud lagu-lagu perjuangan bangsa kang nganti saiki isih sok kerep keprungu. Lagu-lagu riptané antarané, lagu Halo-Halo Bandung, Berkibarlah Benderaku, Nyiur Melambai, Sepasang Mata Bola.

TIM diyasa ing sadhuwuring lemah kang jembaré sangang hèktar. Biyèn papan iki kaloka minangka ruwang rekreasi umum Taman Radèn Salèh (TRS).

 Fasilitas 
 Planetarium lan Observatorium Jakarta, inggih punika sarana wisata pendhidhikan ingkang nyuguhaken simulasi perbintangan lan benda-benda langit. Pengunjung dipunajak “nglembara” ing jagad raya kanggé mangertosi konsepsi alam semesta lumantar manéka program pertunjukan.
 Graha Bhakti Budaya, inggih punika gedhong pagelaran ageng kanthi kapasitas kirang langkung 800 kursi (600 ing ngandhap lan 200 ing balkon). Panggungipun ukuranipun 15 × 10 × 6 mèter. Gedhong punika dipunginakaken kanggé konser musik, teater tradhisional lan modhèren, tari, lan pemutaran filem, saha dipunjangkepi tata cahya, sistem swara akustik, lan pendingin ruangan.
 Gladri Cipta II lan Gladri Cipta III, minangka ruang pameran seni rupa. Ruang punika saged dipunginakaken kanggé pameran lukisan lan patung, diskusi, seminar, lan pemutaran filem cekak. Kapasitasipun saged nampung watara 80 lukisan lan 20 patung, dipunjangkepi pendingin ruangan, tata cahya mligi, tata swara, lan panel fleksibel.
 Téater Kecil/Téater Studio, minangka studio ingkang gadhah kapasitas watara 200 penonton. Fungsinipun kathah, antawisipun kanggé pementasan teater, musik, maca geguritan, lan seminar. Ukuran panggungipun 10 × 5 × 6 mèter lan dipunjangkepi sistem akustik, tata cahya, lan pendingin ruangan.
 Téater Halaman (Studio Pertunjukan Kagunan), minangka studio ingkang dipunsiyapaken kanggé pagelaran seni eksperimen, mliginipun kanggé seniman enèm teater lan puisi. Kapasitas penontonipun fleksibel miturut kabutuhan acara.
 Plaza lan halaman TIM minangka lahan serbaguna ingkang asring dipunginakaken kanggé pagelaran seni kabuka (open air).
Teater Jakarta minangka tambahan relatif énggal ing komplek TIM. Panggungipun ambanipun watara 14 × 16 × 7–9 mèter lan saged nampung dumugi 1.200 penonton. Teater punika dipunjangkepi fasilitas modhèren kanggé nyengkuyung acara skala ageng.
Perpustakaan Jakarta mapan wonten ing lantai 4–6 Gedung Ali Sadikin. Perpustakaan punika setunggal lokasi kaliyan Pusat Dokumen Sastra HB Jassin. Saliyane layanan perpustakaan, wonten fasilitas ruang dolanan indoor lan outdoor kanggé lare alit, rak tangga kanggé maca, lan bilik privat kanggé maca utawi nyambut damel ingkang saged dipunginakaken déning kalih tiyang saben bilik.

 Galèri 

 Cathetan suku 

 Pranala njaba 
 situs resmi 

Kategori:Papan wisata ing Jakarta
category:WikiMaèn
category:WikiNgamprog
category:WikiNgamprog Banjarnegara